### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget blev på deres møde d. 13. juni - 2024 orienteret om status på den nuværende færgedrift til [adresse] og Sejerø, herunder færgernes alder, stand og øgede behov for vedligeholdelse. På Teknik- og Miljøudvalgets møde d. 6. februar - 2025 blev det besluttet af udarbejde tilstandsvurdering af færgerne.

Tilstandsvurderingerne af færgerne er nu udarbejdet, og er vedlagt som bilag 1 og 2 til denne sag. Administrationen lægger op til at der arbejdes videre med en plan for levetidsforlængelse af færgerne, hvor næste trin er en prissætning af punkterne i tilstandsvurderingerne.

## Indstillinger

Plan, Byg og Miljøchefen indstiller, at prissætning af punkterne i tilstandsvurderingerne igangsættes og dermed giver mulighed for at udarbejde en konkret plan for levetidsforlængelse af færgerne.

## Behandling

Teknik- og Miljøudvalget.

## Sagsfremstilling

I tilstandsvurderingerne fremgår det at færgernes restlevetid vurderes til at være mindst 2-4 år med det nuværende vedligeholdelsesniveau.

Tilstandsvurderingerne beskriver hvilke vedligeholdelsestiltag der er nødvendige for at levetidsforlænge færgerne i optil 10 år. Sille Mikkelsen beskriver hvilke dele af færgerne der skal udskiftes, for at opnå en stabil drift. I forbindelse med tilstandsvurderingerne, er det også vurderet at der kan laves forbedringer i forhold til Sejerøfærgens miljøpåvirkning.

Ved en levetidsforlængelse vil det ikke kun være de tekniske anlæg der udskiftes eller renoveres. Færgernes passagerområder vil blive renoveret, så brugerne også vil opleve at færgerne er blevet levetidsforlænget.

Nedenfor nævnes nogle af hovedpunkterne fra tilstandsvurderingerne:

Sejerøfærgen:

* Udskiftning af de to hovedmotorer.
* Udskiftning af de to hjælpemotorer.
* Udskiftning eller hovedrenovering af rorpropellerne.

Nekseløfærgen:

* Større indsats mod rust.
* Hovedrenovering af de to hjælpemotorer.
* Hovedrenovering af dieselmotor til bovpropellen.

Prissætningen af punkterne i tilstandsvurderingerne vil være grundlaget for det videre arbejde, så der kan udarbejdes en plan for levetidsforlængelsen, indeholdende både en tids- og handlingsplan, et estimat på investeringsbehovet for levetidsforlængelsen af færgerne samt eventuelle afledte driftsomkostninger for den samlede plan.

Prissætning af punkterne i tilstandsvurderingerne af Nekseløfærgen og Sejerøfærgen, forventes at kunne udarbejdes indenfor en ramme af 300.000, - kr. Denne omkostning bliver indarbejdet i det nuværende budget til færgedrift i 2025.

Når prissætningen af tilstandsvurderingen er udført, kan der blive behov for at der udarbejdes andre analyser, for at understøtte den samlede plan for levetidsforlængelsen af flåden.

Som tidligere beskrevet arbejdes der fortsat med følgende undersøgelsestemaer:

* Levetidsforlængelse af eksisterende flåde (pågår)

* Nye driftsformer med eksisterende materiel

* Supplerende eller andet materiel

## Økonomiske konsekvenser

Ingen.